
VALSTYBINĖ ENERGETIKOS REGULIAVIMO TARYBA

NUTARIMAS
DĖL VALSTYBINĖS ENERGETIKOS REGULIAVIMO TARYBOS 2015 M. SAUSIO 15 D. NUTARIMO NR. O3-3 „DĖL ELEKTROS ENERGIJOS PERDAVIMO, SKIRSTYMO IR VISUOMENINIO TIEKIMO PASLAUGŲ BEI VISUOMENINĖS KAINOS VIRŠUTINĖS RIBOS NUSTATYMO METODIKOS PATVIRTINIMO“ PAKEITIMO

2025 m. lapkričio 18 d.  Nr. O3E-1697
Vilnius

Vadovaudamasi Lietuvos Respublikos elektros energetikos įstatymo 9 straipsnio 3 dalies 4 punktu, 69 straipsnio 8 dalimi ir atsižvelgdama į Valstybinės energetikos reguliavimo tarybos Reguliavimo strategijos vystymo departamento Nacionalinio reguliavimo metodologijos skyriaus 2025 m. lapkričio 6 d. pažymą Nr. O5E-1311 „Dėl Valstybinės energetikos reguliavimo tarybos 2015 m. sausio 15 d. nutarimo Nr. O3-3 „Dėl Elektros energijos perdavimo, skirstymo ir visuomeninio tiekimo paslaugų bei visuomeninės kainos viršutinės ribos nustatymo metodikos patvirtinimo“ pakeitimo“, Valstybinė energetikos reguliavimo taryba n u t a r i a:
Pakeisti Elektros energijos perdavimo, skirstymo ir visuomeninio tiekimo paslaugų bei visuomeninės kainos viršutinės ribos nustatymo metodiką, patvirtintą Valstybinės energetikos reguliavimo tarybos 2015 m. sausio 15 d. nutarimu Nr. O3-3 „Dėl Elektros energijos perdavimo, skirstymo ir visuomeninio tiekimo paslaugų bei visuomeninės kainos viršutinės ribos nustatymo metodikos patvirtinimo“:
.	Pakeisti Metodikos 3 punktą ir jį išdėstyti taip:
„. Metodikoje vartojamos sąvokos:
. Kainos viršutinė riba – Įmonės atitinkamos reguliuojamos paslaugos sąnaudų bei investicijų grąžos sumos ir atitinkamos reguliuojamos veiklos elektros energijos kiekio santykis, kuris gali būti koreguojamas Elektros energetikos įstatymo 69 straipsnyje nustatytu dažnumu Metodikoje nustatyta tvarka;
. Visuomeninio tiekėjo prognozuojamą elektros energijos kainą mažinanti dedamoji (toliau – kainą mažinanti dedamoji) – visuomeninio tiekėjo pasiūlytas neigiamas dydis, išreikštas Eur/kWh, kuriuo mažinama ateinančiam laikotarpiui visuomeninio tiekėjo prognozuojama elektros energijos įsigijimo kaina, siekiant užtikrinti visuomeninės elektros energijos kainų stabilumą.“ 
.	Pakeisti 113 punkto nuostatą iki dvitaškio ir ją išdėstyti taip:
„. Prognozuojama elektros energijos įsigijimo kaina nustatoma, įvertinus:“
.	Papildyti 113.6 papunkčiu:
„. poreikį ir galimybę koreguoti prognozuojamą elektros energijos įsigijimo kainą, taikant kainą mažinančią dedamąją;“ 
.	Papildyti 113.7 papunkčiu:
„. Vyriausybės nutarimu nustatytą dydį, mažinantį visuomeninės elektros energijos vartotojams (ar jų grupei) elektros energijos kainas t metais, išskyrus kompensacijas, kurios pagal Metodikos 111 punktą įvertinamos mažinant skirstymo paslaugos t metų kainos buitiniams vartotojams papildomą dedamąją ir (ar) mažinant galutinius visuomeninio tiekėjo išdiferencijuotus elektros energijos tarifus.“ 
.	Pakeisti 123 punktą ir jį išdėstyti taip:
„. Prognozuojama elektros energijos įsigijimo kaina pažeidžiamiems vartotojams nustatoma pagal formulę:

, Eur/kWh (77)

čia:
Tpv,t – prognozuojama elektros energijos įsigijimo kaina t metais pažeidžiamiems vartotojams, EUR/kWh;
TSpv,t – vidutinė svertinė prognozuojama elektros energijos pažeidžiamiems vartotojams kaina, apskaičiuota pagal Metodikos 114 punkto nuostatas sudarytas ir (ar) planuojamas sudaryti dvišales elektros energijos įsigijimo sutartis, galiosiančias visuomeninės kainos viršutinės ribos taikymo laikotarpiu, pagal kurias elektros energiją numatoma įsigyti pažeidžiamiems vartotojams, laikantis Metodikos 122 punkte nustatyto reikalavimo, ir pagal Metodikos 115 punktą visuomeninio tiekėjo prognozuojamą biržoje įsigyjamos elektros energijos kainą, EUR/kWh;
KPDpv,t – kainą mažinanti dedamoji pažeidžiamiems vartotojams, jeigu visuomeninis tiekėjas pasiūlė ją taikyti, EUR/kWh;
VKpv,t – Vyriausybės nutarimu nustatytas dydis, mažinantis pažeidžiamiems vartotojams elektros energijos kainas t metais, jeigu tokį dydį Vyriausybė nustatė, EUR/kWh (formulėje nurodomas kaip neigiamas dydis);
Bpvt – pažeidžiamiems vartotojams elektros energijos biržos mokestis t metais, tenkantis 1 kilovatvalandei, EUR/kWh; 
DBt – visuomeninio tiekėjo prognozuojamos patirti disbalanso elektros energijos rinkoje sąnaudos t metais, tenkančios 1 kilovatvalandei, EUR/kWh; 
IPt – visuomeninio tiekėjo prognozuojamos patirti išvestinių finansinių priemonių sąnaudos t metais, tenkančios 1 kilovatvalandei, EUR/kWh; 
SNpv,t – praėjusiu laikotarpiu pažeidžiamiems vartotojams patiektos elektros energijos faktinių įsigijimo sąnaudų ir prognozuotų elektros energijos įsigijimo sąnaudų (įskaitant kainą mažinančią dedamąją pažeidžiamiems vartotojams, jeigu buvo taikyta) skirtumas (išskyrus pagal Metodikos 128 punktą pažeidžiamiems vartotojams paskaičiuotą skirtumą) arba jo dalis, jei Tarybos sprendimu susidariusį pažeidžiamiems vartotojams elektros energijos įsigijimo sąnaudų skirtumą planuojama išdėstyti per ilgesnį laikotarpį, nei nustatoma visuomeninės kainos viršutinė riba, tenkantis pažeidžiamiems vartotojams prognozuojamo patiekti kiekio 1 kilovatvalandei, EUR/kWh;
SKpv,t – pagal Metodikos 128 punktą apskaičiuotas skirtumas, susidaręs dėl visuomeninio tiekėjo pažeidžiamų vartotojų visuomeninės elektros energijos kainos viršutinėje riboje taikytų ir faktinių elektros energijos skirstymo paslaugų VĮ ir ŽĮ tinkluose kainų, visuomeniniam tiekėjui veikiant kelių STO licencijuojamos veiklos teritorijose, t-2 metais, EUR/kWh.“
.	Pakeisti 124 punktą ir jį išdėstyti taip:
„. Prognozuojama elektros energijos įsigijimo kaina kitiems vartotojams nustatoma pagal formulę:

, Eur/kWh (78)
čia:
Tkv,t  – prognozuojama elektros energijos įsigijimo kaina t metais kitiems vartotojams, EUR/kWh;
TSkv,t – vidutinė svertinė prognozuojama elektros energijos kitiems vartotojams kaina, apskaičiuota pagal Metodikos 114 punkto nuostatas sudarytas ir (ar) planuojamas sudaryti dvišales elektros energijos įsigijimo sutartis, galiosiančias visuomeninės kainos viršutinės ribos taikymo laikotarpiu, pagal kurias elektros energiją numatoma įsigyti kitiems vartotojams, ir pagal Metodikos 115 punktą visuomeninio tiekėjo prognozuojamą biržoje įsigyjamos elektros energijos kainą, EUR/kWh; 
KPDkv,t – kainą mažinanti dedamoji kitiems vartotojams, jeigu visuomeninis tiekėjas pasiūlė ją taikyti, EUR/kWh;
VKkv,t – Vyriausybės nutarimu nustatytas dydis, mažinantis kitiems vartotojams elektros energijos kainas t metais, jeigu Vyriausybė nustatė tokį dydį, EUR/kWh (formulėje nurodomas kaip neigiamas dydis);
Bkt,t  – kitiems vartotojams elektros energijos biržos mokestis t metais, tenkantis 1 kilovatvalandei, EUR/kWh; 
DBt  – visuomeninio tiekėjo prognozuojamos patirti disbalanso elektros energijos rinkoje sąnaudos t metais, tenkančios 1 kilovatvalandei, EUR/kWh; 
IPt – visuomeninio tiekėjo prognozuojamos patirti išvestinių finansinių priemonių sąnaudos t metais, tenkančios 1 kilovatvalandei, EUR/kWh; 
SNkt,t  – praėjusiu laikotarpiu faktinių kitiems vartotojams patiektos elektros energijos įsigijimo sąnaudų ir prognozuotų elektros energijos įsigijimo sąnaudų (įskaitant kainą mažinančią dedamąją kitiems vartotojams) skirtumas (išskyrus pagal Metodikos 128 punktą kitiems vartotojams paskaičiuotą skirtumą) arba jo dalis, jei Tarybos sprendimu susidariusį kitiems vartotojams elektros energijos įsigijimo sąnaudų skirtumą planuojama išdėstyti per ilgesnį laikotarpį, nei nustatoma visuomeninės kainos viršutinė riba, tenkantis kitiems vartotojams prognozuojamo patiekti kiekio 1 kilovatvalandei, EUR/kWh.
SKkt,t – pagal Metodikos 128 punktą apskaičiuotas skirtumas, susidaręs dėl visuomeninio tiekėjo kitų vartotojų visuomeninės elektros energijos kainos viršutinėje riboje taikytų ir faktinių elektros energijos skirstymo paslaugų VĮ ir ŽĮ tinkluose kainų, visuomeniniam tiekėjui veikiant kelių STO licencijuojamos veiklos teritorijose, t-2 metais, EUR/kWh.“



Pirmininkas	    Renatas Pocius

